Πυροβολική

Η πυροβολική (gunnery) είναι η εφαρμοσμένη επιστήμη και κυρίως η τέχνη, η οποία ασχολείται με την επίλυση του προβλήματος βολής, τις εφαρμοζόμενες μεθόδους και διαδικασίες σκόπευσης, βολής πυροβολικού και γενικότερα με την εφαρμογή τεχνικών και διαδικασιών λειτουργίας, χρήσης και συντήρησης πυροβόλων όπλων και διαφόρων τύπων εκτοξευτήρων ρουκετών και κατευθυνόμενων βλημάτων. 

Ιστορικά, οι πρόγονοι των σημερινών πυροβόλων όπλων ήταν οι σφεντόνες, τα τόξα, οι βαλλίστρες και οι καταπέλτες.

Η πυροβολική έχει ως βασικό αντικείμενο μελέτης την πρακτική επίλυση του προβλήματος βολής για την επιτυχημένη προσβολή του επιθυμητού στόχου, με πυροβόλα όπλα, ρουκέτες, κατευθυνόμενα βλήματα, κτλ. Περιλαμβάνει τα εξής επιμέρους αντικείμενα:

 Συστήματα αναφοράς συντεταγμένων (reference frames & coordinate systems)
 Βολή επιφανείας (εναντίον στόχων επιφανείας)
 Αντιαεροπορική βολή (εναντίον ιπτάμενων στόχων)
 Βολή βομβαρδισμού (εναντίον στόχων ξηράς)
 Βολή φωτιστικών
 Παραλληλισμός και καθίζηση πυροβόλων
 Ανάλυση τυχαίων σφαλμάτων των βολών
 Διατάξεις ασφαλείας
 Τύποι πυρομαχικών πυροβολικού (gun shells)
 Τύποι κεφαλών μάχης βλημάτων (missile warheads)
 Τύποι πυροσωλήνων και πυροδοτικών μηχανισμών (fuzes - safe & arming devices)
 Μελέτη και συντήρηση του υλικού
 Οργάνωση και διαδικασίες ελέγχου πυροβολικού.

Ανάλογα με το φορέα εκτόξευσης του όπλου και τη θέση του στόχου, τα όπλα πυροβολικού και εκτόξευσης ρουκετών/βλημάτων διακρίνονται σε :
 επιφανείας-επιφανείας, (επ/επ), όπως είναι οι βολές των αρμάτων μάχης, και του ναυτικού πυροβολικού, 
 επιφανείας-αέρος (επ/αε - αντιαεροπορικές βολές), 
 αέρος-επιφανείας (αε/επ), όπως είναι βολές αεροσκαφών σε στόχους ξηράς και πλοία
 αέρος-αέρος (αε/αε), που είναι βολές μεταξύ αεροσκαφών.

Η πυροβολική στην Ελλάδα διδάσκεται σε σχολές πυροβολικού, αλλά αποτελεί και ιδιαίτερο μάθημα στις παραγωγικές σχολές Αξιωματικών των Ενόπλων Δυνάμεων, όπως στη Σχολή Ευελπίδων, Σχολή Ναυτικών Δοκίμων, Σχολή Ικάρων, αντίστοιχες σχολές Υπαξιωματικών, καθώς επίσης σε σχολές στρατευσίμων και επαγγελματιών πυροβολητών.

Δείτε επίσης 
 Σφαίρα
 Βλήμα
 Όπλα
 Φυσική όπλων
 Τροχιά
 Βλητική
 Πυροβολικό

Προτεινόμενη βιβλιογραφία 
 A Course of Instruction in Ordnance and Gunnery by James Gilchrist Benton (Paperback - 13 Nov 2008) 
 Gunnery: An Elementary Treatise, Including a Graphical Exposition of Field Artillery Fire by Jennings Cropper Wise (Paperback - 27 Jan 2009) 
 A Treatise on Naval Gunnery: Published with the Approbation and Permission of the Lords Commissioners of the Admiralty by Howard Douglas (Paperback - 28 April 2001) 
 The groundwork for practical naval gunnery, 1915
 B.R. 224/45 The Gunnery Pocket Book, 1945 
 Ammunition and Gunnery 
 Fighter Pilot Gunnery, December 10, 1943 
 Gunnery - the practical application of the science of ballistics
 Fundamentals of Mortar Gunnery
 The Gunnery Problem and the Gunnery Team 

Στρατιωτική τεχνολογία
Πυροβολικό